iPhone overlever fald fra fly

Forleden kunne man alle vegne læse om et Boeing 737 Max, fra Alaska Airlines, som havde tabt en nødudgang. Det skete mens det befandt sig i næsten fem kilometers højde.

Heldigvis skete der ingen alvorlig personskade på flyet, som skulle fra Portland, Oregon til Ontario, Californien.

Læs også: Clicks er et fysisk tastatur til din iPhone

Mindst én af passagerne har dog måtte vende hjem uden sin telefon. Under uheldet er der nemlig flået en iPhone ud af flyet. Den blev fundet af Seanathan Bates i en vejkant i Portland. Han har delt historien om sit fund i tweetet nedenfor.

Found an iPhone on the side of the road… Still in airplane mode with half a battery and open to a baggage claim for #AlaskaAirlines ASA1282 Survived a 16,000 foot drop perfectly in tact!

When I called it in, Zoe at @NTSB said it was the SECOND phone to be found. No door yet pic.twitter.com/CObMikpuFd
— Seanathan Bates (@SeanSafyre) January 7, 2024

Det er naturligvis bemærkelsesværdigt at den tabte iPhone har taget turen på knap 4,8 kilometer ned, uden at få så meget som en skramme. Kun opladerkablet, som har siddet i under ulykken, er blevet revet fra hinanden. Det hører selvfølgelig med til historien, at heldet ville at den er endt i en blød vejkant.

Det er ikke utænkeligt, at der sidder et par Apple-pressefolk, som kan se en god historie om holdbarhed her.

Den tabte nødudgang er i øvrigt blevet fundet i Portland også. Nemlig i baghaven hos en skolelærer, der kunne indberette fundet.

Om passageren er blevet genforenet med sin iPhone er uvist.

iPhone overlever fald fra fly