Rygte: “iPhone 16E” er den næste iPhone SE

iPhone SE er muligvis snart fortid – “iPhone 16E” er det nye navn på den mest prisvenlige telefon fra Apple. Ifølge flere kilder ser Apple nemlig ud til at droppe det velkendte SE-brand, når det kommer til deres mere prisvenlig iPhone. I stedet vil efterfølgeren til tredje generation af iPhone SE få navnet “iPhone 16E”. Rygterne stammer fra den kinesiske platform Weibo og fra Majin Bu på det sociale medie X.

https://twitter.com/MajinBuOfficial/status/1874078173802942732

iPhone 14 med et nyt twist

Designmæssigt siges iPhone 16E at tage udgangspunkt i iPhone 14. Den rygtes at få en 6,1-tommer OLED-skærm, Face ID, et 48 MP kamera på bagsiden, samt USB-C-port. Det siges desuden også at telefonen vil få Apples første egenudviklede 5G-modem. Andre opgraderinger såsom en nyere A-chip (muligvis A18) og 8 GB RAM, vil den understøtte Apple Intelligence og blive markant kraftigere end forgængeren. Telefonen lyder desuden til at få en Action Button, ligesom iPhone 15 Pro og 16-serien.

Herunder er et bud på hvordan 16E kommer til at se ud:

https://twitter.com/MajinBuOfficial/status/1874466885057851794

Lanceres til forår

Prisen er endnu ukendt, men med de opgraderede specifikationer forventes en lille stigning i forhold til den nuværende iPhone SE. Prisen rygtes dog at starte ved $499 i USA, altså sandsynligvis omtrent en 4000-4500 kroner, hvis vi regner moms og afgifter med.

iPhone 16E forventes at blive introduceret til forår – højest sandsynligt i marts måned.